Herbert Nowak

Herbert Nowak (* 23. apryla 1916 w Gołynku, † 6. apryla 2011) jo był dolnoserbski faraŕ, spisowaśel, rěcy­wěd­nik a kulturny procowaŕ. W lětach 1979-1992 cłonk Dolnoserbskeje rěcneje komisije.

Herbert Nowak jo se naroźił w Gołynku ako syn wucabnika Mjertyna Nowaka a jogo manźelskeje SelmyŽywjenjoběg Herberta Nowaka, [w: H. Nowak, Prjatkowanja, b. 331]. Wót lěta 1947 až do 1963 wón jo był z fararjom w Pěśich Dubach pla Eisenhüttenstadta, pón až do 1978 Drjowku. W lěśe 1978 jo wón wótejšeł na wuměńk. 

Myto Ćiśinskego jo dostał 1997 za "jogo wurědnu literarnu a pisnu dolnoserbšćinu konsolidujucu tworiwosć"Bok wó myśe Załožby za serbski lud. Literarne wózjawjenja jo w Serbskej Pratyji a w antologijach publicěrował.

Madlena Norbergowa, žu­panka Domowinskeje župy Dolna Łužyca w lětach 2009-2013, jo nejmłodša źowka Herberta NowakaMadlena Norbergowa, Pśedsłowo redaktorki, [w:] Prjatkowanja, Podstupim (Podstupimske pśinoski k Sorabistice, Nr. 7), b. 8..

Na rowje fararja Nowaka (Poł­dnjo­wy kjarchob w Chóśebuzu) stoj kamjeń ze serb­skim na­pismomJo njasł luźam Bóže słowo w maminej rěcy. Su wuswěśili pomnik na rowje fararja Herberta Nowaka, Nowy Casnik, 19.06.2012.

 Publikacije 
1981 - Powědamy dolnoserbski. Gutes Niedersorbisch (I zwězk)
1983 - Powědamy dolnoserbski. Gutes Niedersorbisch (II zwězk)

 Literarne twórby 
1971: Goźina wěrnosći, wulicowańko, w: Jadna z nich jo šołtowka. Antologija noweje dolnoserbskeje literatury, zest. Horst Adam, Budyšyn. 
1979: Mjadwjeź w Lubošcańskiej goli. Wuběrk źěłow, zestajał Beno Budar, Budyšyn (Kapsne kniglicki 108)
1980: Lenka, wulicowańko, w: Lubosć pytaś. Antologija dolnoserbskeje literatury, zest. Ingrid Naglowa
1985: Marko a Erika, wulicowańko, w: Dejm hyšći bomki sajźaś. Antologija dolnoserbskeje literatury, Budyšyn
1989: Dopomjeńka, w: Na mjazy. Antologija dolnoserbskeje literatury
1991: Moje pocynki a njepocynki. Dopomnjeńki ze sedym lětźasetkow, zwuběrała Ruth Thiemannowa, Budyšyn
1991: Dolnoserbske prjatkowanja wót lěta 1985 do lěta 1991, Budyšyn
1999: Eduard jo k nam woglědał, wulicowańko, w: Źiw se njewospjetujo. Antologija dolnoserbskeje proze, wudała Ingrid Hustetowa, Budyšyn
2007: Prjatkowanja. Zbožne su, kenž Bože słowo słyše a wobchowaju, Podstupim (Podstupimske pśinoski k Sorabistice, Nr. 7)
2016: Pisaŕ běch wót młodych lět,  wuběrała a zestajała Janka Pěčkojc de Lévano, pśedsłowo napisała Madlena Norbergowa

 Pśełožki do dolnoserbšćiny 
1959: Kak Ulenšpigl bogatym zejgrawašo. 21 wubranych žortow a awanturow Ulenšpigla, do dolnoserbskeje rěcy pśeložyl a zrědował Herbert Nowak

 Žrědła 

 Wótkaze 
 Herbert Nowak (na boce Ludowego nakładnistwa Domowina)
 Wuswěśenje pomnika na rowje fararja Herberta Nowaka (film)

Kategorija:Cłonk Dolnoserbskeje rěcneje komisije
Kategorija:Spisowaśel
Kategorija:Faraŕ
Kategorija:Nosaŕ Myta Ćišinskego
Kategorija:Rěcywědnik
Kategorija:Serb
Kategorija:Roź. 1916
Kategorija:Wum. 2011
Kategorija:Muž